《送李南镇丞南雄》
明代·杨起元

嬴氏不师古，十月为岁首。颠倒每如兹，吾道复何有。

本末谁能陈，榛芜亦已久。先达良殷勤，众星仰枢纽。

明明惟我祖，道与羲皇偶。造士二百年，稽古庶不谬。

子今领青衿，勉矣弘薪樵。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。